open-index/open-wikipedia-markdown huggingface dataset:
Korjakski

**Korjakski** of **Korjakskaja Sopka** (Russies Коря́кская со́пка) is 'n aktiewe vulkaan op die Kamtsjatka-skiereiland in die Russiese Verre Ooste. Dit lê naby Kamtsjatka-krai se hoofstad, Petropawlofsk-Kamtsjatski. Dit is saam met die naburige Awatsjinski aangewys as 'n Dekadevulkaan, wat van naderby ondersoek moet word vanweë sy nabyheid aan dig bevolkte gebiede.

## Geologiese geskiedenis
Korjakski lê in die Ring van Vuur, op 'n punt waar die Pasifiese Plaat teen 80&nbsp;mm per jaar onder die Eurasiese Plaat inskuif. Dit veroorsaak dinamiese vulkanisme oor die hele Kamtsjatka-skiereiland.

Die vulkaan is waarskynlik die afgelope tienduisende jare aktief. Geologiese rekords dui aan dat daar in die afgelope 10&nbsp;000&nbsp;jaar drie groot uitbarstings was: in 5500, 1950 en 1550&nbsp;v.C. Dit lyk of dié drie uitbarstings groot lawastrome veroorsaak het.

thumb|220px|links|Korjaksie, soos in 1985 gesien van die naburige Awatsjinski-piek af.
## Onlangse aktiwiteit
Korjakski het in 1890 vir die eerste keer in die aangetekende geskiedenis uitgebars. Die uitbarsting het 'n lawa-uitvloei aan die suidwestelike hang en ondergrondse ontploffings veroorsaak. 

Nog 'n kort, matige uitbarsting het in 1926 voorgekom, waarna die vulkaan tot in 1956 rustend was. Die uitbarsting in 1956 was erger as die vorige bekendes, met piroklastiese en modderstrome. Dit het tot in Junie 1957 geduur.

Op 29 Desember 2008 het Korjakski uitgebars met 'n pluim as van 6&nbsp;000&nbsp;m, die eerste groot uitbarsting in 3&nbsp;500 jaar.

Omdat die vulkaan so naby aan Petropawlofsk-Kamtsjatski geleë is, is dit saam met die Awatsjinski-vulkaan in 1996 as 'n Dekadevulkaan aangewys.

## Verwysings
### Bronne
*Droznin D., Levin V., Park J., Gordeev E. (2002), *Detailed Mapping of Seismic Anisotropy Indicators in Southeastern Kamchatka*, American Geophysical Union, Fall Meeting 2002.
*Levin V., Park J., Gordeev E., Droznin D. (2002), *Complex Anisotropic Structure of the Mantle Wedge Beneath Kamchatka Volcanoes*, American Geophysical Union, Fall Meeting 2002.
*Taran Y.A., Connor C.B., Shapar V.N., Ovsyannikov A.A., Bilichenko A.A. (1997), *Fumarolic activity of Avachinsky and Koryaksky volcanoes, Kamchatka, from 1993 to 1994*, Bulletin of Volcanology, v. 58, p.&nbsp;441-448.

## Skakels
Stockenström-familie

Verskeie lede van die **Stockenström-familie** het oor 'n lang periode 'n besondere bydrae gelewer tot die Suid-Afrikaanse samelewing.

Die bekendste familielede is

**Anders Stockenström** (Filipstad, Swede, 6 Januarie 1757 –  Doornnek, Zuurberg, Oos-Kaap, 29 Desember 1811)

* kom in 1782 van Stockholm  in die Kaap aan as een van die eerste Sweedse immigrante
* klerk vir die VOC
* deur Jan Willem Janssens en Jacob Abraham de Mist aangestel as landdros van Graaff-Reinet
* hy het 4 seuns en 4 dogters, die oudste seun is die latere sir Andries (eerste baronet)

**Sir Andries Stockenström**, eerste baronet (Kaapstad, 6 Julie 1792 – Londen, 15 Maart 1864)

* Kaapse grensadministrateur (vaandrig, landdros)
* hy het 6 kinders

**Sir Gijsbert Henry Stockenström**, tweede baronet (11 Maart 1841 – Kaapstad, 25 Junie 1912)

* Lid van die Wetgewende Vergadering van die Kaapkolonie 1891 tot 1910
* geen kinders en die sir-titel gaan na die kinders van sy jonger broer, ook Andries

**Andries Stockenstrom (regter)**, (Graaff-Reinet, 22 April 1844 – Swellendam, 22 Maart 1880)
* kleinseun van Anders, tweede seun van die eerste baronet
* studeer in die regte in Londen
* advokaat, regter, prokureur-generaal, 1877 minister van justisie, 1878 lid van die Wetgewende Vergadering van die Kaapkolonie

**Sir Andries Stockenström**, derde baronet (Graaff-Reinet, 22 September 1868 – Graaff-Reinet, 1 Desember 1922)

* seun van Andries (gebore 1844)
* advokaat
* Volksraadslid vir Heidelberg, Transvaal, 1910–1912
* word derde baronet in 1912
* eerste voorsitter van die Staatsdienskommissie, 1912–1915
* Volksraadslid vir Somerset, 1915–1920
* lid van die beheerraad van die Suid-Afrikaanse Spoorweë en Hawens, 1920–1922

**Sir Anders Johan Booysen Stockenström**, vierde baronet (1908 – Junie 1957)

* hy is die seun van sir Andries, die derde baronet
* met sir Anders het die baronetskap uitgesterf

**Dr. Agidius Eric Stockenström** (oorlede Stellenbosch, 17 April 1963)

* geskiedkundige, onderwyser, skrywer

**Andries Stockenström (predikant)** (Prins Albert, 24 Julie 1883 – Ficksburg, 21 Julie 1977)

* seun van Andries (gebore 1850) en kleinseun van Erik Egidius Stockenström (1805–1886), die broer van die eerste baronet

**Wilma Stockenström**  (gebore Napier, 7 Augustus 1933)

* skryfster, vertaler, aktrise
Moraea rivulicola

***Moraea rivulicola*** is 'n plant en geofiet wat tot die genus *Moraea* behoort en deel van die Sukkulente Karoo is. Die spesie is endemies aan die Noord-Kaap en die Wes-Kaap en kom van die Richtersveld tot by Bitterfontein voor. Die plant word as seldsaam beskou.

## Bronnelys 
* SANBI Redlist
* Plants of the World Online
Sakurajima

**Sakurajima** (Japannees: 桜島, letterlik "Kersiebloeiseleiland") is 'n aktiewe stratovulkaan, voorheen 'n eiland en nou 'n skiereiland, in Kagoshima-prefektuur in Kyushu, Japan. Die lawastrome van die uitbarsting in 1914 het dit met die Osumi-skiereiland verbind. Dit is die aktiefste vulkaan in Japan.

In April 2021 het die vulkaan steeds uitgebars en as op die omgewing laat neerstort. Vroeëre uitbarsings het die witsandhooglande in die streek geskep. Op 13 September 2016 het 'n span kenners van die Universiteit van Bristol en die Sakurajima-vulkaannavorsingsentrum in Japan gesê die vulkaan kan binne 30 jaar 'n groot uitbarsting hê; twee uitbarstings het sedertdien voorgekom.

Sakurajima is 'n stratovulkaan. Dit het drie pieke: Kita-dake (noord), Naka-dake (sentraal) en Minami-dake (suid), wat nou aktief is.

Kita-dake is Sakurajima se hoogste piek; dit styg tot 1&nbsp;117&nbsp;m bo die seevlak. Die voormalige eiland is deel van die stad Kagoshima. Die oppervlakte van die huidige skiereiland is sowat 77&nbsp;km2.

## Uitbarstings
### Voor 1955
Die uitbarsting van 1914 het op 11 Januarie begin nadat die vulkaan langer as 'n eeu rustend was. Dit was die kragtigste in die 20ste-eeuse Japan.

Feitlik al die bewoners het die eiland in die vorige dae verlaat nadat verskeie groot aardbewings 'n vulkaanuitbarsting voorspel het. Dit was aanvanklik baie ontploffend en het groot rookkolomme en piroklastiese strome veroorsaak, maar op 13 Januarie het die lawa begin vloei, wat baie seldsaam in Japan is. 

[thumb|links|240px|'n Foto wat op 10 Januarie 2013 uit die [Internasionale Ruimtestasie geneem is van Sakurajima en sy omgewing. Regs onder in die middel is die landengte wat die voormalige eiland met die vasteland verbind.]]
Die lawa het maande lank bly vloei. Ontruimingsoefeninge word gereeld gehou.

In 2011 en 2012 was daar verskeie aansienlike uitbarstings; vulkaniese aktiwiteite het tot in 2013 aangehou.

Op 18 Augustus 2013 het die Showa-kater uitgebars en sy hoogste aspluim sedert 2006 geskep, tot 5&nbsp;000&nbsp;m hoog. Dit het duisternis en aansienlike asstortings op die sentrale deel van die stad Kagoshima veroorsaak. Dit was die 500ste uitbarsting van die jaar. 

Ná waarskuwings dat 'n groot uitbarsting ophande is, het dit eindelik op 5 Februarie 2016 gebeur. Op 4 April 2016 het dit gestop en het die Showa-krater weer uitgebars, agt tot nege dae voor groot aardbewings naby Kumamoto, Japan. Drie maande later, op 26 Julie, het dit vulkaanas tot 5&nbsp;000&nbsp;m die lug ingeskiet.

Op 3 Oktober 2020 het die vulkaan weer uitgebars, dié keer van die Aira-kaldera. Die askolom het tot 3&nbsp;000&nbsp;m die lug in gestrek en het 'n moontlike gevaar vir lugverkeer ingehou.

## Verwysings
## Skakels
Moraea saldanhensis

***Moraea saldanhensis*** is 'n plant en geofiet wat tot die genus *Moraea* behoort en is deel van die Saldanha-strandveld. Die spesie is endemies aan die Wes-Kaap en kom op die Vredenburgskiereiland voor, van Vredenburg tot by Jacobsbaai. Dit het 'n voorkomsgebied van kleiner as 50&nbsp;km² en daar is twee subpopulasies; die totale populasie is kleiner as 50 plante. Die plant word bedreig deur ontwikkeling aan die kus. Dit is  vir die eerste keer in 2012 beskryf.

## Bronnelys 
* SANBI Redlist
* Plants of the World Online
Moraea robusta

***Moraea robusta*** is 'n plant en geofiet wat tot die genus *Moraea* behoort. Die spesie is inheems aan KwaZulu-Natal,  Mpumalanga, Oos-Kaap en die Vrystaat. Die populasie is stabiel.

## Bronnelys 
* SANBI Redlist
* Plants of the World Online
Rainier (berg)

Die berg **Rainier** (ook bekend as **Tahoma** of **Tacoma**) is 'n groot, aktiewe stratovulkaan in die Cascade-bergreeks van die Pasifiese Noordweste in die VSA. Dit is geleë in die Nasionale Park Mount Rainier, omtrent 95&nbsp;km suidsuidoos van Seattle. Dit is 4&nbsp;392&nbsp;m hoog, en is die hoogste berg in die Amerikaanse staat Washington en in die Cascade-vulkaanboog.

Vanweë die groot moontlikheid dat dit in die toekoms kan uitbars, word die berg Rainier beskou as een van die gevaarlikste vulkane in die wêreld en is dit as 'n Dekadevulkaan aangewys. Die groot hoeveelheid gletserys beteken Rainier kan enorme modderstrome veroorsaak wat die hele Puyallupriviervallei kan bedreig. Volgens die VSA- Geologiese Opname "is sowat 80&nbsp;000 mense en hulle huise in die berg Rainier se modderstroomsones in gevaar".

## Verwysings
## Skakels
Galeras

**Galeras** (bekend as **Urcunina** onder die 16de-eeuse inheemse volk) is 'n stratovulkaan in die Colombiaanse Andes. Dit lê in Nariño, naby die departement se hoofstad, Pasto. Die hoogste punt is 4&nbsp;276&nbsp;m bo die seevlak. Dit het sedert die Spaanse verowering gereeld uitgebars – die eerste aangetekende uitbarsting was in Desember 1580. 'n Uitbarsting in 1993 het nege mense gedood, onder andere ses wetenskaplikes wat in die vulkaan se krater afgesak het om gasmonsters te versamel en metings van die swaartekrag te neem in 'n poging om toekomstige uitbarstings te voorspel. Dit is tans die altiefste vulkaan in Colombia.

## Geologiese geskiedenis
Galeras is minstens die afgelope miljoen jaar 'n aktiewe vulkaan, met andesiet as die oorheersende produk.

In die 21ste eeu het verskeie klein uitbarstings voorgekom. Pasto is verskeie kere ontruim en geen bserings is aangemeld nie. 

Op 3 Januarie het die vulkaan weer uitgebars en daartoe gelei dat 8&nbsp;000 mense in veiligheid gebring moes word. Dit was die 10de uitbarsting in 12 maande en die eerste van 2010. Op 25 Augustus 2010 was 'n aspluim in die lug sigbaar. Die uitbarsting was nieontploffend, maar 'n waarskuwing is aan naburige dorpe uitgereik.

## Verwysings
## Skakels
Volcán de Colima

Die **Volcán de Colima**, ook bekend as die **Volcán de Fuego**, is 'n 3&nbsp;820&nbsp;m hoë vulkaan wat deel is van die Colima-vulkaankompleks in Mexiko. Die kompleks bestaan uit die Volcán de Colima, **Nevado de Colima** en die geërodeerde **El Cántaro** (gelys as rustend). Dit is die jongste een van die drie en is een van die aktiefste vulkane in Mexiko en Noord-Amerika. Dit het sedert 1576 al meer as 40 keer uitgebars. Een van die grootste uitbarstings was op 20-24 Januarie 1913. Nevado de Colima, ook bekend as "Tzapotépetl", lê 5&nbsp;km noord van sy aktiewer buurman en is hoër (teen 4&nbsp;271&nbsp;m). 

Ondanks sy naam lê net 'n deel van die vulkaan in die deelstaat Colima; die grootste deel lê oor die grens in die naburige Jalisco. Dit is sowat 485&nbsp;km wes van Mexikostad en 125&nbsp;km suid van Guadalajara in Jalisco geleë.

Sedert 1869-1878 het 'n stel koepels, bekend as *El Volcancito*, aan die noordelike hang van die hoofkeël van die vulkaan ontstaan.

## Vulkaanaktiwiteit
Die keël wat tans aktief is, lê in 'n groot kaldera wat moontlik gevorm is deur 'n kombinasie van grondverskuiwings en groot uitbarstings. Die lawa is andesiet, wat 56-61% silikondioksied bevat. 

Sowat 300&nbsp;000 mense woon binne 40&nbsp;km van die vulkaan af en dit is dus die gevaarlikste vulkaan in Mexiko. Piroklastiese strome het 4-5&nbsp;km ver getrek en lawabomme het tot 4&nbsp;km ver geval.

In 2014 was daar weer uitbarstings, en op 10 Julie 2015 nog een. Op 25 September 2016 het nog 'n uitbarsting 'n pluim as en rook 3&nbsp;048&nbsp;m die lug in gestuur. In Desember 2016 was daar een of twee keer per dag 'n aspluim. Op 18 Desember 2016 het drie uitbarstings voorgekom. Die hoogste aspluim was 2&nbsp;km hoog. Op 18 Januarie 2017 was daar nog 'n groot ontploffing, wat as tot 4&nbsp;km bo die krater uit geskiet het.

In 2018 is 'n webkamera naby die vulkaan geïnstalleer waarmee vulkaniese aktiwiteit gesien kan word.

## Verwysings
## Skakels
Bárðarbunga

**Bárðarbunga** (IFA: ˈpaurðarˌpuŋka, ) is 'n stratovulkaan onder Ysland se grootste gletser, Vatnajökull in die Nasionale Park Vatnajökull. Dit is die tweede hoogste berg in Ysland (2&nbsp;009&nbsp;m bo die seevlak) en deel van 'n vulkaanstelsel wat sowat 200&nbsp;km lank en 25&nbsp;km breed is.

## Beskrywing
Bárðarbunga is 'n subglasiale stratovulkaan Die rand is tot 1&nbsp;850&nbsp;m hoog, maar die basis is gemiddeld omtrent 1&nbsp;100&nbsp;m. Die vulkaan is tot 850&nbsp;m diep met ys bedek, en dit verberg die gletsergevulde krater. Die verwante vulkaanstelsel en sy geassosieerde skeurstelsel is sowat 190&nbsp;km lank en 25&nbsp;km breed.

Bárðarbunga was 'n redelik onbekende vulkaan in Ysland vanweë sy verre ligging en ongereelde uitbarstings omtrent elke 50 jaar, maar onlangse studies het aangetoon dat baie van die puinlae wat oorspronklik geglo is van ander vulkane af kom, eintlik deur Bárðarbunga uitgewerp is.

Seismiese aktiwiteit het van 2007 af geleidelik begin toeneem op Bárðarbunga en sy geassosieerde noordelike skeurstelsel, en dit het gelei tot 'n uitbarsting aan die einde van 2014. 

## Uitbarstings van 2014-2015
In Augustus 2014 het sowat 1&nbsp;600 aardbewings in 48 uur voorgekom. Op 23 Augustus het die Amerikaanse opname USGS die lugvaartkode van oranje na rooi verhoog, wat beteken het 'n uitbarsting is ophande. 

Die kode is die volgende dag weer van rooi na oranje verlaag en die verklaring dat 'n uitbarsting ophande was, is teruggetrek. Later het lugwaarnemings van glasiale depressies suidoos van die vulkaan aangedui die aanvanklike verslag van 'n komende uitbarsting was korrek en dat 'n kort uitbarsting wel onder die ys plaasgevind het, maar dat dit opgehou het. In die vroeë ure van 29 Augustus het 'n nuwe skeuruitbarsting voorgekom tussen Bárðarbunga en Askja, in die Holuhraun-lawaveld. Dit is gevolg deur 'n tweede skeuruitbarsting in die Holuhraun-gebied, met dieselfde vulkaanskeur langs, wat begin het kort ná 04:00 op 31 Augustus.

Die uitbarsting het groot hoeveelhede swaweldioksied vrygestel en die luggehalte in Ysland benadeel. Daar was geen effek op vlugte buite die onmiddellike omgewing nie, aangesien nie baie vulkaanas uitgewerp is nie.

Op 28 Februarie 2015 is amptelik aangekondig dat die uitbarsting verby is. Daar was egter steeds lugbesoedeling en die gebied noord van Bárðarbunga het toe gebly vir toeriste, tot op 16 Maart 2015.

## Verwysings
## Skakels
Moraea schimperi

***Moraea schimperi*** is 'n plant en geofiet wat tot die genus *Moraea* behoort. Die spesie is inheems aan Angola, Burundi, Demokratiese Republiek die Kongo, Ethiopië, Kameroen, Malawi, Mosambiek, Nigerië, Soedan, Tanzanië, Uganda, Zambië en Zimbabwe.

## Bron 
* Plants of the World Online
Moraea serratostyla

***Moraea serratostyla*** is 'n plant en geofiet wat tot die genus *Moraea* behoort en is deel van die Sukkulente Karoo. Die spesie is endemies aan die Noord-Kaap en kom in die middel berge van die Richtersveld voor. Dit het 'n voorkomsgebied van 129&nbsp;km² en word as seldsaam beskou.

## Bronnelys 
* SANBI Redlist
* Plants of the World Online
Moraea simplex

***Moraea simplex*** is 'n plant en geofiet wat tot die genus *Moraea* behoort en is deel van die Renosterveld. Die spesie is endemies aan die Wes-Kaap en kom op die oostelike voet van die Piketberg voor. Dit het 'n voorkomsgebied van slegs nege hektaar, daar is een populasie en die plant se bewaring status word as krities beskou. Dit word bedreig deur landbou uitbreiding, besoedeling, indringerplante en 'n gebrek aan brand bestuur.

## Bronnelys 
* SANBI Redlist
* Plants of the World Online
Bee Movie

***Bee Movie*** is 'n rekenaargeanimeerde familie-/buddy-rolprent van 2007 wat deur Simon J. Smith en Steve Hickner geregisseer is. Die stemme van Jerry Seinfeld, Renée Zellweger, Matthew Broderick en John Goodman is onder andere gebruik.

## Rolverdeling 
* Jerry Seinfeld as Barry B. Benson
* Renée Zellweger as Vanessa Bloome
* Matthew Broderick as Adam Flayman
* John Goodman as Layton T. Montgomery
* Patrick Warburton as Ken
* Chris Rock as Mooseblood die Muskiet 
* Kathy Bates as Janet B. Benson
* Barry Levinson as Martin B. Benson
* Megan Mullally as Trudy, Honex Tour Guide
* Rip Torn as Pollen Jocks General Lou Lo Duca
* Oprah Winfrey as Regter Bumbleton
* Michael Richards as Bud Ditchwater
* Larry King as Bee Larry King
* Larry Miller as Dean Buzzwell
* Jim Cummings as Titel- en Graduasie-omroeper
* David Moses Pimentel as Hector
* Chuck Martin as Andy
* Brian Hopkins as Sandy Shrimpkin en TSA-agent
* John DiMaggio as Balju en Janitor
* Tress MacNeille as Jeanette Chung, Moeder en Koei
* Simon J. Smith as Trokbestuurder en Chet
* Ray Liotta as Homself
* Sting as Homself

## Verwysings 
## Eksterne skakels 
* 
* 
* 
* 
* 
*
Moraea simulans

***Moraea simulans*** is 'n plant en geofiet wat tot die genus *Moraea* behoort. Die spesie is endemies aan Gauteng, Mpumalanga, Noord-Wes en die Vrystaat.

## Sinonieme 
* *Gynandriris burchellii* (Baker) R.C.Foster
* *Gynandriris cladostachya* (Baker) R.C.Foster
* *Gynandriris elata* (N.E.Br.) R.C.Foster
* *Gynandriris mossii* (N.E.Br.) R.C.Foster
* *Gynandriris propinqua* (N.E.Br.) R.C.Foster
* *Gynandriris simulans* (Baker) R.C.Foster
* *Gynandriris spicata* (N.E.Br.) R.C.Foster
* *Helixyra burchellii* (Baker) N.E.Br.
* *Helixyra cladostachya* (Baker) N.E.Br.
* *Helixyra elata* N.E.Br.
* *Helixyra mossii* N.E.Br.
* *Helixyra propinqua* N.E.Br.
* *Helixyra simulans* (Baker) N.E.Br.
* *Helixyra spicata* N.E.Br.
* *Moraea burchellii* Baker
* *Moraea cladostachya* Baker

## Galery 

Moraea simulans 50D 0237.jpg
Moraea simulans 1DS-II 3-1030.jpg
Moraea simulans 1DS-II 3-1025.jpg
Moraea simulans 1DS-II 3-0963.jpg
Moraea simulans 1DS-II 3-0889.jpg
Moraea simulans 1DS-II 3-0883.jpg

## Bronnelys 
* SANBI Redlist
* Plants of the World Online
Namakwa-dwergverkleurmannetjie

Die **Namakwa-dwergverkleurmannetjie** of die **westelike dwergverkleurmannetjie** (*Bradypodion occidentale* ) kom in strandplantegroei voor langs die weskus van Suid-Afrika en Namibië.

## Beskrywing 
Die Namakwa is relatief groot vir 'n dwergverkleurmannetjie, wat tot 16&nbsp;cm lank word. Dit het ook 'n relatief stewige bouvorm en die kortste stert van sy genus. Dit het verskeie kenmerkende groewe onder sy ken, wat van sy mond tot bo-op sy bors loop. Sy kleur is 'n dowwe, gevlekte bruingrys.

## Natuurlike verspreiding 
Hierdie spesie kom langs die kusstreke van die verre weste van Suid-Afrika voor. Dit word gevind in 'n gordel vanaf Melkbosstrand (naby Kaapstad) in die suide, tot by Lüderitz in Namibië.

In hierdie verspreidingarea verkies dit die Strandveld -plantegroei aan die kus en word selde verder in die binneland aangetref. In die suide, naby Kaapstad, oorvleuel sy gebied effens met die van die Kaapse dwergverkleurmannetjie, maar hul verkies verskillende habitatte. Hulle kan ook maklik onderskei word, aangesien die Kaapse dwergverkleurmannetjie veel helderder kleure het, met 'n ligter bouvorm, langer stert en 'n stomper neus.

In die omgewing van menslike bewoning kan hulle die slagoffer van huiskatte word. Hulle word ook bedreig deur habitatverlies, aangesien kusplantegroei toenemend vir menslike ontwikkeling ontwrig word.

## Verwysings 
## Bronne 
* Tolley, K. and Burger, M. (2007). Chameleons of Southern Africa. .

## Eksterne skakels 
* Soek Distribution of *Bradypodion occidentale*
Louis Chevrolet

**Louis-Joseph Chevrolet** (25 Desember 1878 – 6 Junie 1941) was 'n Switserse renmotorbestuurder, medestigter van die Chevrolet Motor Car Company in 1911 en 'n stigter van die Frontenac Motor Corporation in 1916.

## Lewe en loopbaan 
Louis-Joseph Chevrolet is gebore as die tweede kind van Joseph-Félicien Chevrolet, 'n horlosiemaker, en Marie-Anne Angéline Mahon, in La Chaux-de-Fonds, kanton Neuchâtel, 'n sentrum van horlosiemakery in die noordweste van Switserland.  In 1886 het Chevrolet se familie Switserland verlaat om in Beaune, in die Côte-d'Or-departement van Frankryk, te gaan woon. Daar het Louis as jong man sy meganiese vaardighede en belangstelling in fietswedrenne ontwikkel.
duimnael| Louis Chevrolet in 'n Frontenac wat hy ontwerp het, omstreeks 1914.
In 1905 is hy met Suzanne Treyvoux getroud; die egpaar het twee seuns gehad. In dieselfde jaar is hy deur FIAT as 'n renmotorbestuurder gehuur. In 1907 is Chevrolet deur The Autocar Company in Philadelphia in diens geneem, waarskynlik vir 'n geheime projek om 'n revolusionêre voorwielaangedrewe renmotor te ontwikkel.

Met weinig formele opleiding het Chevrolet motorontwerp aangeleer terwyl hy vir Buick gewerk het en in 1909 sy eie enjin vir 'n nuwe motor begin ontwerp. Hy het 'n sessilinderenjin met oorhoofse kleppe in sy eie masjienwinkel op Grand River Boulevard in Detroit, Michigan, gebou.  Hy word beskou as een van drie mede-ontwerpers van die Buick 60 Special uit 1910, ook bekend as die "Buick Bug".  

## Chevrolet motoronderneming 
Op 3 November 1911 stig Chevrolet die Chevrolet Motor Car Company in Detroit saam met sy broer Arthur, Durant en twee ander beleggingsvennote. Die keuse van die logo van die onderneming is 'n aangepaste Switserse kruis, ter ere van die geboorteland van Chevrolet.  

## Motorwedrenne 
Teen die 1910's het Louis Chevrolet na die renmotorbedryf verskuif en met Howard E. Blood van Allegan, Michigan, saamgewerk om die Cornelian-renmotor te skep. In 1916 begin hy en sy jonger broers Gaston en Arthur Chevrolet die Frontenac Motor Corporation met die ontwerp en vervaardiging van 'n reeks renmotors. Hulle het veral bekend geword vir onder meer hul Fronty-Ford-renmotors.

Louis het vier keer aan die Indianapolis 500 deelgeneem, met 'n beste plek van 7de in 1919. Beide Louis en Gaston het suksesvol met Sunbeams  meegeding wat in 1916 'n aantal derde plekke behaal het.

## Dood 
Chevrolet is op 6 Junie 1941 in Detroit aan 'n hartaanval oorlede. Hy was geteister deur aterosklerose wat voorheen tot 'n beenamputasie gelei het. Hy is begrawe in die Holy Cross en Saint Joseph Cemetery in Indianapolis, Indiana.

## Verwysings
Basalt

thumb|250px|Vloeiende basaltlawa.

**Basalt** is 'n digte vulkaniese stollingsgesteente wat gevorm word wanneer lawa wat nie baie vloeitraag of taai is nie en ryk aan magnesium en yster is (mafiese lawa), vinnig afkoel naby die oppervlak van 'n rotsagtige planeet of maan. Meer as 90% van alle vulkaanrots op Aarde is basalt. 

Vinnig afkoelende, fyn basalt is chemies gelyk aan stadig afkoelende, growwe gabbro. Daarom beweeg dit vinnig en kan oor 'n groot gebied versprei voordat dit afkoel en stol. Vloedbasalte is dik opeenvolgings van sulke lawastrome wat honderdduisende vierkante kilometer kan bedek en die grootste deel van alle vulkaniese formasies uitmaak.

Basalt bevat dikwels gasblasies wat gevorm word wanneer opgeloste gasse uit die magma borrel as die insluitingsdruk verminder terwyl dit na die oppervlak beweeg, en die lawa dan stol voordat die gasse kan ontsnap.

Basaltiese magma in die Aarde kom vermoedelik oorspronklik van die bomantel. Die chemiese samestelling van basalte gee dus vir ons 'n aanduiding oor toestande diep in die Aarde se binnekant.

## Verwysings
## Skakels
Adventure Time

***Adventure Time*** is 'n Amerikaanse fantasie-televisiereeks wat deur Pendleton Ward vervaardig is.

## Rolverdeling 
* Jeremy Shada as Finn the Human
* John DiMaggio as Jake the Dog
* Hynden Walch as Princess Bubblegum
* Tom Kenny as Ice King
* Niki Yang as BMO
* Pendleton Ward as Lumpy Space Princess
* Jessica DiCicco as Flame Princess

## Verwysings 
## Eksterne skakels 
*
Moraea sisyrinchium

***Moraea sisyrinchium*** is 'n plant en geofiet wat tot die genus *Moraea* behoort. Die spesie is inheems aan die Middellandse See gebied en aanliggende lande. Dit kom in Afghanistan, Albanië, Algerië, Baleariese Eilande, Oos Egeïese eilande, Egipte, Griekeland, Golf State, Iran, Irak, Italië, Jemen, Koeweit, Korsika, Kreta, Libanon, Libië, Marokko, Oesbekistan, Oman, Pakistan, Palestinië, Portugal, Sardinië, Saoedi-Arabië, Siprus, Sinai, Sirië, Sisilië, Spanje, Tadjikistan , Tunisië, Turkye-in-Europa, Turkmenistan en die westelike Himalajaberge voor.

## Sinonieme 
* *Diaphane edulis* Salisb.
* *Evansia syrtica* (Viv.) Klatt
* *Gynandriris littorea* Jord.
* *Gynandriris maricoides* (Regel) Nevski
* *Gynandriris numidica* Jord.
* *Gynandriris sisyrinchium* (L.) Parl.
* *Helixyra sisyrinchium* (L.) N.E.Br.
* *Iris aegyptia* Delile
* *Iris collina* Salisb.
* *Iris fugax* Ten.
* *Iris involuta* Garzia
* *Iris libyca* Mattei
* *Iris maculata* Tod.
* *Iris maricoides* Regel
* *Iris samaritanii* Heldr.
* *Iris sisyrinchium* L.
* *Iris sisyrinchium var. maculata* Fiori
* *Iris syrtica* Viv.
* *Iris todaroana* Cif. & Giacom. ex S.Pignatti
* *Iris zelantea* Parl.
* *Moraea sicula* Tod.
* *Moraea tenoreana* Sweet
* *Sisyrinchium majus* R.M.Redhead
* *Xiphion sisyrinchium* (L.) Baker

## Galery 

Malta - Mellieha - Triq ir-Ramla tal-Bir - Moraea sisyrinchium 03 ies.jpg
Hazra8.jpg
Barbary Nut - Gynandriris sisyrinchium.jpg
Barbary Nut. Gynandriris sisyrinchium - Flickr - gailhampshire.jpg
Barbary nut iris 01.jpg
Blue Lirio.jpg

## Bron 
* Plants of the World Online
Baronet

‘n **Baronet** is ‘n erflike eretitel wat deur die Britse kroon aan ‘n verdienstelike onderdaan en sy nageslag toegeken word. In status is so  ‘n persoon laer as ‘n baron, maar hoër as ‘n ridder.

## Titel
Hierdie titel word altyd deur die oudste seun van die huidige draer van die titel  geërf. Indien hy sonder ‘n seun te sterwe kom, gaan die titel normaalweg na ‘n jonger broer of na die oudste seun van die jonger broer. ‘n Baronet word aangspreek as ‘’sir’’ gevolg deur sy naam. Op skrif word hy gewoonlik aangeskryf as sir, gevolg deur sy naam en van. Na sy van kom die afkorting Bt. of Bart. vir baronet. Die afkorting is om hom te onderskei van ‘n ridder wat ook as ‘’sir’’ aangespreek word. In Engels het die woord ‘’sir’’ dus drie betekenisse: ‘n beleefde aanspreekvorm vir ‘n man of ‘n baronet of ‘n ridder.

## Status
‘n Persoon wat ‘n baronetskap (dus ‘n erflike ridderskap) besit word nie geag as behorende tot die adelstand nie. Hy het ook geen reg op ‘n setel in die Britse parlement nie. ‘n Baronet is dus deel van die burgerstand. Daar bestaan geen ooreenkomstige titel in ander Wes-Europese lande nie.

## Geskiedenis
Die eerste baronetskap is in 1611 deur koning Jakobus I ingestel.

## Voorbeelde
Met ‘n baronetskap word ‘n familie vereer en met ‘n ridderskap slegs die een verdienstelike persoon.  Lede van die nageslag van sir Andries Stockenström erf die titel ‘’’sir’’ omdat sir Andries ‘n baronet was. Sir Theophilus Shepstone was egter ‘n ridder en daarom het sy nageslag nie die titel geërf nie.

## Bestaande baronetskappe in Suid-Afrika
* Joseph Robinson  (sir J.B. Robinson), eerste baronet, sedert 1908
* sir David Graaff (David Pieter de Villiers Graaff), eerste baronet, sedert 1911
* sir George Albu, eerste baronet, sedert 1912
* sir Lionel Phillips, eerste baronet, sedert 1912
* sir Abe Bailey, eerste baronet, sedert 1919
* sir Lewis Richardson  (1873-1934), eerste baronet, sedert 1924. Sir Lewis was ‘n sakeman en filantroop.
* sir Frederic Samuel-Stow (1894-1908), eerste baronet, sedert 1907. Sir Frederic was ‘n diamantmagnaat, finansier en direkteur van De Beers.

## Uitgestorwe baronetskappe in Suid-Afrika
*sir Andries Stockenström, eerste baronet, geskep1840, sterf uit 1957
*sir Julius Wernher (Julius Charles Wernher), eerste baronet, geskep 1905, sterf uit 1973
*sir George Farrar (George Herbert Farrar), eerste baronet, geskep 1911, sterf uit 1915
*sir Leander Starr Jameson, eerste baronet, geskep 1911, sterf uit 1917
*sir Bernard Oppenheimer, eerste baronet, geskep 1921, sterf uit 2020
*sir Otto Beit, eerste baronet, geskep 1924, sterf uit 1994

## Enkele bekende Afrikaanse ridders
*sir Christoffel Brand
*sir Abraham Josias Cloete
*sir Jean de Villiers
*sir Nicolaas de Waal
*sir Johannes Lange
*sir Andries Maasdorp
*sir Theodorus Gustaff Truter
*sir Jacob van Deventer 
*sir Willem van Hulsteijn
*sir Cornelis Wessels

## Baron
Johan Hendrik (John Henry) de Villiers was ‘n Suid-Afrikaanse baron bekend as John de Villiers, 1ste Baron de Villiers van Wynberg.
Moraea stagnalis

***Moraea stagnalis*** is 'n plant en geofiet wat tot die genus *Moraea* behoort en deel is van die fynbos. Die spesie is endemies aan die Noord-Kaap. Dit kom in die noordelike Sederberg, by Nieuwoudtville, die Nardousberge en noordwaarts tot by Garies voor. Dit het 'n voorkomsgebied van 8700&nbsp;km² en daar is tien subpopulasies. Die plant se habitat word bedreig deur die aanplant van rooibostee; die omploeg van die lande beïnvloed die watervloei pattrone.

## Bronnelys 
* SANBI Redlist
* Plants of the World Online
Moraea stricta

***Moraea stricta*** is 'n plant en geofiet wat tot die genus *Moraea* behoort. In Suid-Afrika is die spesie inheems aan Gauteng, KwaZulu-Natal, Limpopo, Mpumalanga en die Vrystaat. Buite Suid-Afrika is dit inheems aan Eswatini, Ethiopië, Kenia, Lesotho, Malawi, Mosambiek, Tanzanië, Uganda, Zambië en Zimbabwe.

## Galery 

Moraea stricta, blom, Rietvlei NR, c.jpg
Moraea stricta, blom, Rietvlei NR, a.jpg
Moraea stricta 1024.jpg
Moraea stricta 1DS-II 4-2334.jpg

## Bronnelys 
* SANBI Redlist
* Plants of the World Online
Moraea tanquana

***Moraea tanquana*** is 'n plant en geofiet wat tot die genus *Moraea* behoort. Die spesie is endemies aan die Wes-Kaap en kom in die Tankwa Karoo voor. Dit het 'n voorkomsgebied van 150&nbsp;km² en word beskou as seldsaam. Dit val onder die beskerming van die Tankwa Karoo Nasionale Park waar dit voorkom.

## Bronnelys 
* SANBI Redlist
* Plants of the World Online
Christo Albertyn Smith

**Christo Albertyn Smith** (1898–1956) was 'n Suid-Afrikaanse plantkundige. Hy was die medeskrywer van 'n beskrywende woordeboek van die algemene name van Suid-Afrikaanse plante, maar dit is eers na sy dood gepubliseer.

## Opvoeding en loopbaan
Smith is  in 1898 in Boksburg gebore. Hy het sy BS-graad in 1920 aan die Universiteit Stellenbosch voltooi, waarna hy onderig in biologie as hoërskoolonderwyser gegee het (1921 - 1924). Hy het in 1925 by die professionele personeel van die Afdeling Plantkunde van die Nasionale Botaniese Tuine in Pretoria aangesluit en van 1928 tot 1931 as botaniese skakelbeampte van die Kew-botaniese tuine in Londen gewerk. Gedurende sy loopbaan het hy 4600 monsters van flora ingesamel, insluitend  Amaranthaceae, Asteraceae, Brassicaceae, Crassulaceae, Celastraceae, Fabaceae, Geraniaceae, Oleaceae, Poaceae, Portulacaceae, Rutaceae, Scilloideae, Scrophulariaceae en Vitaceae waarvan die meeste in Pretoria en Kew bewaar is.
duimnael|Brassicaceae: Barbarea vulgaris

Hy het in 1931 uit die akademie afgetree en in die joernalistiek begin werk. Hy het as landbouredakteur vir die *Natal Witness* in Pietermaritzburg gewerk.

Hy het vanaf 1946 vir die Departement van inligting in Suid-Afrika gewerk en is in 1954 as inligtingsbeampte na Canberra, Australië, gestuur.

Hy het in 1956 in Canberra, Australië gesterf.

Die standaard skrywer afkorting **C.A.Sm.** word gebruik om Christo Albertyn Smith as die outeur aan te dui wanneer 'n botaniese naam aangehaal word.

## Geselekteerde publikasies 
* *Albizia gummifera* Smith, C.A. *Bulletin of Miscellaneous Information*, Royal Gardens, Kew 1930(5): 218. 1930
*

## Sien ook 
* Lys van botaniste volgens outeursafkorting

## Verwysings 
## Bronne 
*

## Eksterne skakels 
* Smith, Christo Albertyn op JSTOR
Moraea teretifolia

***Moraea teretifolia*** is 'n plant en geofiet wat tot die genus *Moraea* behoort. Die spesie is endemies aan die Noord-Kaap en kom in die Richtersveld by Ploegberg en Cornellskop voor. Dit het 'n voorkomsgebied van kleiner as 100&nbsp;km². Die plant word bedreig deur erosie en mynbou aktiwiteite. Dit is eers in 2014 beskryf.

## Bronnelys 
* SANBI Redlist
* Plants of the World Online
Moraea thomasiae

***Moraea thomasiae*** is 'n plant en geofiet wat tot die genus *Moraea* behoort en is deel van die fynbos. Die spesie is endemies aan die Wes-Kaap. Die plant kom vanaf Worcester tot by Ladismith asook Barrydale voor. Die populasie is stabiel.

## Bronnelys 
* SANBI Redlist
* Plants of the World Online
Uintjie

**Uintjie** kan na enige van die volgende artikels verwys:

## Plante 
* *Moraea ciliata*
* *Moraea tortilis*
* *Moraea tripetala*
Kromrivierpas

Die **Kromrivierpas** is ‘n bergoorgang in die Sederberge in die Wes-Kaap.

Dit is by nagneoeg 32°  32′  suid, 19°  18′  oos, op die P1487-pad, tussen die rotsformasie bekend as *Lot se vrou* en die aansluiting by die P1482-pad tussen Wupperthal en Op-die-Berg.

Die pas bereik ‘n hoogte van 1000m bo seespieël en ‘n maksimum helling van 1:5.

## Lees ook
*Lys van bergpasse in Suid-Afrika

## Bibliografie
*Slingsby, Peter: Tankwa-Karoo & the Roggeveld Escarpment. Slingsby Maps, 2018. www. slingsbymaps.com 

## Eksterne skakels 
* Kromrivierpas op mountainpassessouthafrica.co.za
Streptomisien

duimnael|280px|Chemiese struktuur van streptomisien
duimnael|280px|Bal-en-stokmodel van streptomisien
**Streptomisien** is 'n antibiotikum wat gebruik word vir die behandeling van 'n aantal bakteriële infeksies, insluitend tuberkulose, *Mycobacterium avium*-kompleks, endokarditis, brucellose, *Burkholderia*-infeksie, pes, tularemie en rotbytkoors.

## Verwysings
Wynberg Boys' High School

duimnael|Die skool se embleem
'''Wynberg Boys' High School''' is 'n openbare Engelsmedium hoërskool vir seuns in Wynberg, 'n voorstad van Kaapstad in die Wes-Kaap van Suid-Afrika. Dit is in 1841 gestig en is een van die vooraanstaande akademiese skole in Kaapstad. Dit is die tweede oudste skool in Suid-Afrika.

## Geskiedenis 
duimnael|Gedenkhekke
In 1841 het John McNaughton die deure van sy skool heropen, die "Established School at Wynberg",  in *Glebe Cottage* met 16 leerlinge wat ingeskryf het. McNaughton se skool het die kothuis gedeel met die Lady D'Urban School of Industry vir jong dames.

## Sportaktiwiteite 
Wynberg Boys' High School het 'n mededingende sporttradisie. Studente neem deel aan sportkompetisies teen skole in die Wes-Kaap en soms uit ander dele van Suid-Afrika, asook af en toe kompetisies met besoekende internasionale spanne. Mededingers sluit in Rondebosch Boys' High School, Diocesan College, en Paul Roos Gimnasium sowel as South African College Schools.

Die skool bied sportgeriewe soos 'n astro-grasveld, 'n swembad, tennis- en muurbalbane, vier rugbyvelde en die WBHS-krieketveld, wat in 2010 herdoop is tot "The Jacques Kallis Oval" ter ere van die Wêreldkrieketspeler van die jaar en voormalige Wynbergleerder.

## Kultuur 
Die WBHS-koor het 'n groot repertoire van liedjies wat wissel van jazz tot klassieke musiek. Koorlede word professionele vokale opleiding gebied. WBHS het drie skoolgroepe: die Concert Band, die Steel Band en die Jazz Band. Die Wynberg Boys' en Girls' High-orkeste is saamgevoeg om die Combined Band te vorm en het reeds op baie interskole-geleenthede gespeel.

## Verwysings
Uieringe

200px|duimnael|'n Mandjie met gebraaide uieringe
**Uieringe**, ook bekend as 'n **gebraaide uiering**,  is 'n voorgereg of bykos in die Britse en Amerikaanse kookkuns. Dit bestaan uit 'n ui wat in skywe gesny is (die "ringe"), gedoop in beslag of broodkrummels en dan diepgebraai is. 'n Variant word gemaak met uiepasta. Hoewel dit gewoonlik as bykos saam met steak of burgers bedien word (veral in braairestaurante) word uieringe soms alleen geëet.

## Geskiedenis 
'n Britse resep uit 1802 versoek dat uie in skywe gesny, in 'n beslag gedoop, parmesaankaas bygevoeg en diepgebraai word in varkvet. Daar word voorgestel dat dit met 'n sous van gesmelte botter en mosterd bedien word.

Verskeie restaurante beweer natuurlik dat hulle uieringe uitgevind het, waaronder die Kirby's Pig Stand-restaurantketting, wat in die vroeë 1920's in Oak Cliff, Texas, gestig is. 

Lêer:Mahoneys_Feb2016_Onion_Rings.jpg|Uieringetjies
Lêer:Zwiebelringe.jpg|'n Toring uieringe met steak
Lêer:Top sirloin steak.jpg|Sirloin steak bedek met 'n uiering
Lêer:2020-03-15 19 07 13 A cheeseburger with onion rings at the Amphora Diner in Herndon, Fairfax County, Virginia.jpg|Kaasburger met uieringe in Virginië.
Lêer:Onionjf.JPG|Uieringe met doopsous in die Filippyne.

## Voedselchemie 
Die gaarmaakproses ontbind propaan-etinieloksied in die ui tot die soet-riekende bispropenieldisulfied, wat verantwoordelik is vir die effens soet smaak van uieringe.

## Verwysings 
## Eksterne skakels 
*
Bloutulp

**Bloutulp** kan verwys na verskeie spesies:

* Kaapse bloutulp *Moraea polystachya*
* Perde-uintjie *Moraea tripetala*
* *Moraea bipartita*
* *Moraea spathulata*
* *Moraea stricta*
* *Moraea elliotii*
R104 (Suid-Afrika)

Die **R104** is 'n streeksroete in Suid-Afrika wat Pretoria met Middelburg verbind via Bronkhorstspruit en Witbank. Dit verbind ook Pretoria met Rustenburg in die Noordwes via Hartbeespoort en Mooinooi.

## Bron 
*  Departement van Vervoer

## Eksterne skakels
Moraea spathulata

***Moraea spathulata*** is 'n plant en geofiet wat tot die genus *Moraea* behoort. In Suid-Afrika is die spesie inheems aan KwaZulu-Natal, Limpopo, Mpumalanga, Oos-Kaap, Wes-Kaap en die Vrystaat. Buite Suid-Afrika is dit inheems aan Eswatini, Lesotho, Mosambiek en Zimbabwe.

Die plant staan ook bekend as die *bergmoraea*, *bloutulp*, *geeltulp* en die *grootgeeltulp*.

## Galery 

Moraea spathulata 1DS-II 4-5030.jpg
Moraea spathulata J Bay July 13.JPG
Moraea spathulata S-2708.jpg
Moraea spathulata 1DS-II 4-5033.jpg

## Bronnelys 
* SANBI Redlist
* Plants of the World Online
Warm kol (geologie)

thumb|170px|Deursnee van die aardkors (geel), met magma wat van die mantel af opstyg (rooi). Die kors kan relatief tot die pluim beweeg en ’n vulkaanopening skep.

’n **Warm kol** in geologie is ’n vulkaniese gebied wat vermoedelik geskep word deur mantelpluime, wat hipotetiese kolomme warm materiaal is wat van die grens tussen die aarde se mantel en kern, 3&nbsp;000&nbsp;km onder die aardoppervlak, af opstyg en warmer as die omliggende mantel is. Nes by middeloseaniese skeure, ondergaan die stygende mantelrots dekompressiesmelting, wat groot hoeveelhede magma voortbring. 

’n Warm kol se posisie op die aardoppervlak is onafhanklik van grense tussen tektoniese plate, en daarom kan warm kolle ’n ketting vulkane skep soos wat die plate bo hulle beweeg. Elke vulkaan word onaktief wanneer dit van die pluim af dryf, en nuwe vulkane word geskep waar die plaat oor die pluim beweeg. Die Hawaise Eilande het vermoedelik op so ’n manier gevorm. Die Yellowstone-kaldera is vermoedelik deel van die Noord-Amerikaanse Plaat wat op die oomblik bo die Yellowstone- warm kol lê. 

## ’n Ander hipotese
’n Alternatiewe hipotese oor die oorsprong van warm kolle is dat die mantelbron onder ’n warm kol nie abnormaal warm is nie, maar dat die kors daarbo ongewoon dun of swak is. Wanneer die aardkors dan rek, laat dit die passiewe styging van magma uit vlak dieptes toe.

## Verwysings
## Skakels
Bakoe-treinstasie

**Bakoe-treinstasie**
250px
----
**Ligging**

Bakoe, Azerbeidjan
----
**Koördinate**

----
**Konstruksie**

**Geopen:** 1880

**Herbou:** 1926

**Restourasie:** 1977 en 2017

**Bakoe-treinstasie** (Azerbeidjans: *Bakı Dəmir Yolu Vağzalı*) is die sentrale treinstasie in Bakoe, Azerbeidjan. Dit is die grootste en belangrikste treinstasie in Azerbeidjan en bied daaglikse verbindings met baie ander stede, waaronder Gəncə, Lənkəran, Mingəçevir, Zaqatala, ens. Dit bied ook daaglikse verbindings na Georgië en Rusland.

Bakoe-treinstasie is ook die middelpunt van die Bakoese pendelspoordiens, met diens aan die voorstede van Bakoe en die nabygeleë stad Sumqayit.  Alle passasiersdienste (behalwe die Bakoese Metro) word deur die nasionale spoorwegmaatskappy *Azərbaycan Dəmir Yolları* bedryf. In 1977 en 2017 is die treinstasie opgeknap.

## Fotogalery 

Azerbaijan, Baku, Railway Station Postcard (Ca 1910).JPG|Poskaart, omstreeks 1910
Ilham Aliyev attended opening of newly renovated Baku Railway Station 4.jpg|Platforms, Februarie 2017
The escalators lead down to the tube station (37068905865).jpg|Roltrappe na die moltreinstasie
AZ4A-0002.jpg|Elektriese lokomotief AZ4A-0002 met passasierswaens by die treinstasie

## Verwysings 
## Eksterne skakels 
* Amptelike webwerf van die nasionale spoorwegmaatskappy, Azərbaycan Dəmir Yolları
Vulkaanslak

thumb|240px|'n Vulkaanslak.
'n **Vulkaanslak**, of net **slak**, is 'n onreëlmatige en poreuse lawabrok met 'n skurwe, skuimagtige oppervlak wat kristalle kan bevat of nie. Dit is gewoonlik donkerkleurig (meestal donkerbruin, swart of rooipers) en basalties of andesities in sy samestelling. Dit het 'n relatief lae digtheid as gevolg van sy talle klein gasblasies. 

Vulkaanslak is die mafiese variant van pluimsteen, en in teenstelling met laasgenoemde het alle slakke 'n spesifieke digtheid van groter as 1, en dit sink in water. Die gaatjies of blasies vorm wanneer gasse wat in die magma opgelos is, ontsnap wanneer 'n vulkaan uitbars en so blasies in die gesmelte rots veroorsaak. Sommige van die blasies vries op die plek wanneer die rots afkoel en stol. 

Slakke kan gevorm word as deel van die lawastroom, gewoonlik naby sy oppervlak, of as stukke ejekta (sand, blokke en bomme). In die omgangstaal is vulkaanslakke ook bekend as **sintels**.

## Vorming
As stygende magma 'n sone van laer druk binnedring, kan die gasse daarin ontsnap en blasies in die magma vorm. Wanneer die magma (of lawa) op die aardoppervlak stol, bly die blasies daarin gevange. Dit veroorsaak die hoë porositeit, tot 98-99%. 

[thumb|160px|links|'n [Moai-beeld van die Rapa Nui met 'n rooi *pukao* van vulkaanslak.]]
## Gebruike
Vulkaanas het verskeie nuttige eienskappe wat beïnvloed hoe dit gebruik word. Dit is taamlik poreus, het 'n groot oppervlakte en sterkte vir sy gewig en het ook dikwels treffende kleure. Daarom word dit dikwels in landskapsargitektuur gebruik. Dit kan ook vir hoëtemperatuurisolering gebruik word.

Die steengroef op Paaseiland was die bron van rooi vulkaanslak wat deur die Rapa Nui-volk gebruik is vir die maak van die *pukao* op hulle kenmerkende *moai*-standbeelde, en selfs vir sommige *moai* self.

## Verwysings
## Skakels
Moraea pilifolia

***Moraea pilifolia*** is 'n plant en geofiet wat tot die genus *Moraea* behoort en is deel van die Sukkulente Karoo. Die spesie is endemies aan die Noord-Kaap en die Wes-Kaap.

## Bronnelys 
* SANBI Redlist
* Plants of the World Online
Vulkaaneksplosiwiteitsindeks

thumb|250px|Verband tussen die VEI en volume ejekta.

Die **Vulkaaneksplosiwiteitsindeks** (**VEI**) is 'n relatiewe manier om die plofbaarheid van vulkaniese uitbarstings te meet. Dit is in 1982 deur Chris Newhall van die Amerikaanse Geologiese Opname en Stephen Self van die Universiteit van Hawaii ontwerp.

Die volume van die ejekta, hoogte van die uitwerpingswolk en kwalitatiewe waarnemings (met woorde wat wissel van "bedaard" tot "megakolassaal") word gebruik om die eksplosiwiteitswaarde te bepaal. Die skaal is oneindig, met die grootste uitbarstings in die geskiedenis wat 'n magnitude van 8 gekry het. 'n Waarde van 0 word gegee aan nieontploffende uitbarstings, gedefinieer as met minder as 10&nbsp;000&nbsp;m3 tefra wat uitgeskiet is; 'n 8 verteenwoordig 'n megakolossale ontploffende uitbarsting wat tot  tefra kan uitwerp en 'n kolomhoogte van meer as 20&nbsp;km kan hê. 

Die skaal is logaritmies, met elke interval daarop 'n tienvoudige toename in die uitgeworpe tefra wat waargeneem is, behalwe tussen VEI-0, VEI-1 en VEI-2.

## Klassifikasie
Met aanduidings van 0 tot 8 hang die VEI wat met 'n uitbarsting verbind word, af van hoeveel vulkaniese materiaal uitgewerp word, tot hoe hoog die pluim strek en hoe lank die uitbarsting duur. Die skaal is van VEI-2 af logaritmies; 'n toename van 1 dui op 'n uitbarsting wat 10 keer kragtiger is. Tussen VEI-1 en VEI-2 is die toename egter 100 keer, van 10 000 tot 1 000 000 m3. 

In die volgende tabel dui die frekwensie van elke VEI op die benaderde frekwensie van nuwe uitbarstings van daardie VEI of hoër.

Sowat 40 uitbarstings met 'n magnitude van VEI-8 in die afgelope 132&nbsp;miljoen jaar is geïdentifiseer, waarvan 30 in die afgelope 36&nbsp;miljoen plaasgevind het. As in ag geneem word dat die geraamde frekwensie sowat een keer elke 50&nbsp;000 jaar is, 

Die onlangsste sodanige uitbarsting is dié van die Taupomeer in Nieu-Seeland meer as 27&nbsp;000 jaar gelede, wat beteken daar was geen uitbarstings in die huidige epog, die Holoseen, met 'n VEI van 8 nie.

Daar was in die afgelope 11&nbsp;700 jaar minstens 10 uitbarstings met 'n VEI van 7. Daar was ook 58 Pliniese uitbarstings en 13 kalderavormende uitbarstings van groot, maar onbekende magnitudes. Die Globale Vulkanismeprogram van die Smithsonian-instituut het teen 2010 'n VEI toegeken aan 7&nbsp;742 vulkaanuitbarstings wat gedurende die Holoseen (die afgelope 11&nbsp;700 jaar) plaasgevind het, wat sowat 75% van die totale bekende uitbarstings in dié tydperk is. Van dié uitbarstings het 90% 'n VEI van drie of minder.

## Verwysings
## Skakels
Zuurbekom

By ‘n bron by **Zuurbekom** (Suurbekom) is ‘n pompstasie van Rand Water vir die verskaffing van water vir huishoudelike en nywerheidsgebruik. Dit het voorheen ‘n groot deel van Johannesburg van water voorsien.

## Ligging
Die bron is by 26° 18′ 4″ suid en 27° 48′ 49″ oos. Dit is naby die spoorweghalte Waterworks en die oorsprong van die Kliprivier,  Gauteng, aan die westekant van die Klipriviersberg, tussen Soweto  en Westonaria, noordwes van Lenasia en ongeveer 20km suidwes van die middestad van Johannesburg.

## Bron
Die presiese boorplek in die dolomietrotse is reeds in 1895 deur die geoloog dr. David Draper aangewys en in 1899 is op daardie plek  die pompstasie deur Barney Barnato se *Johannesburg Waterworks Estate and Exploration Co. Ltd.*  gebou. Dit is later deur die Randse Waterraad oorgeneem. Hierdie was die eerste betroubare standhoudende watertoevoer aan die sentrale Witwatersrand. Daardeur is die chroniese watertekort beëindig wat tot op daardie tydstip die openbare gesondheid benadeel het en die ontwikkeling van die dorpe en goudmyne gestrem het. Elke dag  sedert 1899 is ‘n 27 miljoen liter water van ‘n besonder goeie gehalte hier uit die dolomietlae gepomp. Dit was nooit nodig om die water te filtreer nie. Die bron word nou nie meer gebruik nie en die pompstasie is tot ‘n gedenkwaardigheid verklaar.

## Lees ook
*Albionbron
*Gerhardminnebron
*Oog van Kuruman
*Schoonspruitoog
*Warmwaterbronne van Suid-Afrika

## Bibliografie
*artefacts, co.za
*McCarthy, T.S. en V. Arnold, J. Venter en W.N. Ellery: The collapse of Johannesburg’s Klip River wetland.  In: South African Journal of Science. www.scielo.org.za